Raġel ta' 41 sena mill-Qrendi ġie kkundannat li jħallas multa ta' €8,000 wara li ħalla l-klieb marbuta u mingħajr ikel u xorb. Ir-raġel tressaq il-Qorti, it-Tlieta u wieġeb ħati li ma trattax tajjeb lill-annimali li kellu fir-razzett tiegħu f'Ħaż-Żebbuġ. Il-każ seħħ fis-6 ta' Jannar u x-xhur ta' qabel. Fil-Qorti ħareġ li r-raġel kien żamm lill-klieb marbuta l-ħin kollu għal ammont ta' żmien mingħajr ma kien jipprovdilhom ikel u xorb. Ġie spjegat li wara spezzjoni li saret mill-uffiċjali tad-Dipartiment tal-Animal Welfare ġie nnutat li r-raġel kien ilu ma jmur fejn l-annimali għax kienu qegħdin fi stat ħażin ħafna. Il-Qorti qalet li l-imġiba tar-raġel hija inaċċettabbli, l-aktar għax il-persuna għażlet li trabbi l-annimali. Il-Qorti żiedet li r-raġel għaraf li kien qiegħed jagħmel ħażin madankollu ma għamel xejn biex jirranġa s-sitwazzjoni. Anzi ħalla lill-klieb marbuta għal ġimgħat sħaħ jekk mhux xhur u dan huwa evidenti mill-istat li kienu jinsabu fih l-annimali. .td_uid_3_613857da4c39f_rand.td-a-rec-img{text-align:left}.td_uid_3_613857da4c39f_rand.td-a-rec-img img{margin:0 auto 0 0}